ร้านใบเมี่ยง ต้นตำหรับอยู่ที่นครปฐม สาขา 2 อยู่ที่รามอินทรา สาขานี้ที่เหม่งจ๋ายเป็นสาขาที่ 3 ค่ะ อ้อมเองก็ไม่เคยไปกินสาขาอื่นเลย มากินสาขานี้เป็นสาขาแรก ชอบนะคะ ที่ชอบที่สุดคือราคาไม่แพงเลย ในร้านมีประมาณ 15 โต๊ะ ไม่มีในห้องแอร์นะคะ เป็นพัดลมทั้งหมด แต่กินข้าวตอนเย็นอากาศก็ไม่ร้อนค่ะ สำหรับที่จอดรถ ให้จอดริมถนนหรือไม่ก็ซอยข้างๆร้านก็ได้ค่ะ 

ร้านนี้ใกล้บ้านมาก เลยได้กิน 2 วันติดเลย ^^ เลยได้ลองอาหารค่อนข้างหลากหลายค่ะ 

วันที่ 1: 2 คน จัดหนัก...ประมาณ 580 บาท (ไม่มีค่าบริการ)
กุ้งพันอ้อย x 1, เปาะเปี๊ยะสด x1, หมูคำหวาน x1, หมูย่างใบชะพลู x1, เกาเหลาเฝอเนื้อ x1, กล้วยหอมทอดx1, เบียร์สิงห์ x1, น้ำเปล่า x1, ผักเพิ่ม x1 (20 บาท)

วันที่ 2: 2 สาว อิ่มกำลังสบายท้อง... 250 บาท (ไม่มีค่าบริการ)
แหนมเนือง x1 (100 บาท), เปาะเปี๊ยะทอด x1, หมูย่างใบชะพลู x1, น้ำเปล่า x1, ผักเพิ่ม x1

ขอแนะนำ"หมูย่างใบชะพลู"นะคะ เนื้อหมูนิ่มดี เป็นเมนูที่ชอบที่สุดในร้านเลยค่ะ สำหรับจานอื่นๆ จริงแล้วอยากให้ 3 ดาวครึ่งเพราะราคาย่อมเยาจริงๆค่ะ โดยเฉพาะแหนมเนือง 100 บาทเองล่ะค่ะ กุ้งพันอ้อยก็ไม่แพง มี 3 ไม้ และมีแป้งให้ห่อได้ด้วย  ตบท้ายด้วยกล้วยหอม อร่อยใช้ได้ค่ะ